nibzard/narodne-novine-full-text-markdown huggingface dataset:
## Odluka o odlikovanju Redom Hrvatskog trolista Urbr. 01-012-00-23/2 od 24. svibnja 2000.

### NN 54/2000 (31.5.2000.), Odluka o odlikovanju Redom Hrvatskog trolista Urbr. 01-012-00-23/2 od 24. svibnja 2000.

# **PREDSJEDNIK REPUBLIKE HRVATSKE**

**1200**

Na temelju članka 98. Ustava Republike Hrvatske i članka 2. stavka 1.
Zakona o odlikovanjima i priznanjima Republike Hrvatske (»Narodne novine«,
broj 20/95), a na prijedlog ministra obrane i Državnog povjerenstva za
vojna odlikovanja, donosim

## **ODLUKU**

*kojom se odlikuju*

### **REDOM HRVATSKOG TROLISTA**

*Za osobite zasluge i doprinos obrani suvereniteta,
teritorijalne cjelovitosti i neovisnosti Republike Hrvatske*

1. DRAGUTIN (Rudolfov) ANDRIĆ, brigadir,
Glavni stožer OS RH, GS OSRH

2. MIRSAD (Muhamedov) BAKŠIĆ, brigadir,
Glavni stožer OS RH, GS OSRH

3. VITOŠ (Srećkov) BEBIĆ, brigadir,
Glavni stožer OS RH, GS OSRH

4. ŽELJO (Duškov) BOŠNJAK, brigadir,
Glavni stožer OS RH, GS OSRH

5. JOSIP (Ivanov) BUNČUGA, brigadir,
Glavni stožer OS RH, GS OSRH

6. DAMIR (Ivanov) ĆURIK, brigadir,
Glavni stožer OS RH, GS OSRH

7. JOSIP (Mijin) ĐUGUM, brigadir,
Glavni stožer OS RH, GS OSRH

8. DRAGUTIN (Markov) FRANČIŠKOVIĆ, brigadir,
Glavni stožer OS RH, GS OSRH

9. MIJO (Benediktov) JAKLIN, brigadir,
Glavni stožer OS RH, GS OSRH

10. IVAN (Ivanov) KARAKAŠ, brigadir,
Glavni stožer OS RH, GS OSRH

11. VLADIMIR (Antin) KOKEZA, brigadir,
Glavni stožer OS RH, GS OSRH

12. ANDRIJA (Jurjev) KONJIĆ, brigadir,
Glavni stožer OS RH, GS OSRH

13. MILAN (Marijin) MAČEK, brigadir,
Glavni stožer OS RH, GS OSRH

14. ZVONIMIR (Ivanov) MARAS, brigadir,
Glavni stožer OS RH, GS OSRH

15. ANTE (Jerin) MARINOV, brigadir,
Glavni stožer OS RH, GS OSRH

16. IVO (Ivanov) PAIĆ, brigadir,
Glavni stožer OS RH, GS OSRH

17. IVAN (Milin) POTNAR, brigadir,
Glavni stožer OS RH, GS OSRH

18. FEDOR (Andrin) SANTINI, brigadir,
Glavni stožer OS RH, GS OSRH

19. JOSIP (Franjin) SKOČILIĆ, brigadir,
Glavni stožer OS RH, GS OSRH

20. ANDRIJA (Jurjev) STOLNIK, brigadir,
Glavni stožer OS RH, GS OSRH

21. IVAN (Ivanov) ŠKORO, brigadir,
Glavni stožer OS RH, GS OSRH

22. VLADIMIR (Marko) ŠUMANOVAC, brigadir,
Glavni stožer OS RH, GS OSRH

23. EMIN (Namikov) TESKEREDŽIĆ, brigadir,
Glavni stožer OS RH, GS OSRH

24. VLADIMIR (Matin) VOLAREVIĆ, brigadir,
Glavni stožer OS RH, GS OSRH

25. MIROSLAV (Rokov) VIDOVIĆ, natporučnik,
Glavni stožer OS RH, GS OSRH

26. DAVOR (Alojzev) MIOČEVIĆ, razvodnik,
Glavni stožer OS RH, GS OSRH

**POSMRTNO**

1. DAMIR (Ivanov) TOMLJANOVIĆ, stožerni brigadir,
Glavni stožer OS RH, GS OSRH

Urbroj: 01-012-00-23/2
Zagreb, 24. svibnja 2000.

PREDSJEDNIK REPUBLIKE
I VRHOVNI ZAPOVJEDNIK
ORUŽANIH SNAGA HRVATSKE
*Vrhovnik***Stjepan Mesić,** v. r.

Odluka, NN 54/2000-1200
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o odlikovanju Redom Hrvatskog pletera Urbr. 01-012-00-24/2 od 24. svibnja 2000.

### NN 54/2000 (31.5.2000.), Odluka o odlikovanju Redom Hrvatskog pletera Urbr. 01-012-00-24/2 od 24. svibnja 2000.

# **PREDSJEDNIK REPUBLIKE HRVATSKE**

**1201**

Na temelju članka 98. Ustava Republike Hrvatske i članka 2. stavka 1.
Zakona o odlikovanjima i priznanjima Republike Hrvatske (»Narodne novine«,
broj 20/95), a na prijedlog ministra obrane i Državnog povjerenstva za
vojna odlikovanja, donosim

## **ODLUKU**

*kojom se odlikuju*

### **REDOM HRVATSKOG PLETERA**

*Za osobni doprinos razvitku i ugledu Republike Hrvatske i
dobrobiti njezinih građana*

1. BRANKO (Brankov) BARIŠIĆ, brigadir,
Glavni stožer OS RH, GS OSRH

2. JOSIP (Josipov) NJARI, brigadir,
Glavni stožer OS RH, GS OSRH

3. DANE (Petrov) PAVIČIĆ, brigadir,
Glavni stožer OS RH, GS OSRH

4. JOSIP (Josipov) TOMŠIĆ, brigadir
Glavni stožer OS RH, GS OSRH

5. MIJO (Nikolin) VRHOVSKI, brigadir,
Glavni stožer OS RH, GS OSRH

Urbroj: 01-012-00-24/2
Zagreb, 24. svibnja 2000.

PREDSJEDNIK REPUBLIKE
I VRHOVNI ZAPOVJEDNIK ORUŽANIH SNAGA HRVATSKE
*Vrhovnik***Stjepan Mesić**, v. r.

Odluka, NN 54/2000-1201
## Odluka o promjeni svote carine po mjernoj jedinici pri uvozu pojedinih poljoprivrednih i prehrambenih proizvoda iz Dodatka A Carinske tarife

### NN 54/2000 (31.5.2000.), Odluka o promjeni svote carine po mjernoj jedinici pri uvozu pojedinih poljoprivrednih i prehrambenih proizvoda iz Dodatka A Carinske tarife

# **VLADA REPUBLIKE HRVATSKE**

**1203**

Na temelju članka 7. Zakona o carinskoj tarifi »Narodne novine«, br.
49/96 i 80/96), Vlada Republike Hrvatske je na sjednici održanoj 25. svibnja
2000. godine, donijela

## **ODLUKU**

### **O PROMJENI SVOTE CARINE PO MJERNOJ JEDINICI PRI UVOZU POJEDINIH POLJOPRIVREDNIH I PREHRAMBENIH PROIZVODA IZ DODATKA A CARINSKE TARIFE**

I.

Visina svote carine po mjernoj jedinici pri uvozu poljoprivrednih i
prehrambenih proizvoda iz ovih tarifnih oznaka iz Dodatka A Carinske tarife
mijenja se i iznosi:

```

___________________________________________________________________________________________________________
Tarifni broj		Tarifna oznaka		Naziv			Mjerna		Svota carine
Carinske tarife								jedinica	u kunama po
											mjernoj jedinici
___________________________________________________________________________________________________________
    07.02		  0702.00		Rajčica, svježa		  kg		    2.00
						ili rashlađena
```

II.

Danom stupanja na snagu ove Odluke prestaje važiti sadržaj Dodatka A
- Svota carine po mjernoj jedinici robe za poljoprivredne i prehrambene
proizvode - unutar Carinske tarife (»Narodne novine«, br. 49/96, 73/96,
81/96, 93/96, 11/97, 32/97, 51/97, 73/97, 76/97, 96/97, 101/97, 112/97,
119/97, 139/97, 142/97, 5/98, 19/98, 24/98, 34/98, 35/98, 36/98, 48/98,
71/98, 89/98, 90/98, 98/98, 120/98, 122/98, 129/98, 132/98, 140/98, 145/98,
151/98, 157/98, 163/98, 10/99, 38/99, 39/99, 45/99, 66/99, 90/99, 98/99,
110/99, 127/99, 24/2000, 36/2000 i 41/2000), za tarifne oznake navedene
u ovoj Odluci.

III.

Ova Odluka stupa na snagu četvrtog dana od dana objave u »Narodnim novinama«.

Klasa: 413-01/00-01/03
Urbroj: 5030116-00-9
Zagreb, 25. svibnja 2000.

Potpredsjednik,
zamjenik predsjednika
**dr. sc. Goran Granić,** v. r.

Ostalo, NN 54/2000-1203
## Odluka o prestanku Hrvatske agencije za promicanje ulaganja

### NN 54/2000 (31.5.2000.), Odluka o prestanku Hrvatske agencije za promicanje ulaganja

# **VLADA REPUBLIKE HRVATSKE**

**1204**

Na temelju članka 71. stavka 1. točke 4. i stavka 2. Zakona o ustanovama
(»Narodne novine«, br. 76/93 i 29/97), Vlada Republike Hrvatske je na sjednici
održanoj 25. svibnja 2000. godine, donijela

## **ODLUKU**

### **O PRESTANKU HRVATSKE AGENCIJE ZA PROMICANJE ULAGANJA**

I.

Prestaje Hrvatska agencija za promicanje ulaganja, osnovana Uredbom
o osnivanju Hrvatske agencije za promicanje ulaganja (»Narodne novine«,
br. 46/96, 39/99 i 42/99)

II.

Postupak likvidacije Hrvatske agencije za promicanje ulaganja provest
će se uz odgovarajuću primjenu propisa o likvidaciji javnog trgovačkog
društva

III.

Ova odluka stupa na snagu danom objave u »Narodnim novinama«.

Klasa: 404-01/00-01/02
Urbroj: 5030116-00-2
Zagreb, 25. svibnja 2000.

Potpredsjednik,
zamjenik predsjednika
**dr. sc. Goran Granić,** v. r.

Odluka, NN 54/2000-1204
## Odluka o rasporedu sredstava Državnog proračuna Republike Hrvatske za 2000. godinu za održavanje županijskih i lokalnih cesta u 2000. godini

### NN 54/2000 (31.5.2000.), Odluka o rasporedu sredstava Državnog proračuna Republike Hrvatske za 2000. godinu za održavanje županijskih i lokalnih cesta u 2000. godini

# **VLADA REPUBLIKE HRVATSKE**

**1205**

Na temelju članka 20. Zakona o izvršavanju Državnog proračuna Republike
Hrvatske za 2000. godinu (»Narodne novine«, broj 33/2000), Vlada Republike
Hrvatske je na sjednici održanoj 25. svibnja 2000, godine, donijela

## **ODLUKU**

### **O RASPOREDU SREDSTAVA DRŽAVNOG PRORAČUNA REPUBLIKE HRVATSKE ZA 2000. GODINU ZA ODRŽAVANJE ŽUPANIJSKIH I LOKALNIH CESTA U 2000. GODINI**

I.

Sredstva koja su sukladno članku 63. stavku 2. Zakona o javnim cestama
(»Narodne novine«, br. 100/96 i 76/98) osigurana u Državnom proračunu Republike
Hrvatske za 2000. godinu (»Narodne novine«, broj 33/2000), u Posebnom dijelu
proračuna, u razdjelu: 065, u glavi: 05 na poziciji broj 112826 »Održavanje
županijskih i lokalnih cesta« u iznosu od 100.000.000,00 kuna, raspoređuju
se županijskim upravama za ceste kako slijedi:

```

ŽUPANIJSKA UPRAVA 	ZA ODRŽAVANJE
ZA CESTE ŽUPANIJE	ŽUPANIJSKIH I LOKALNIH
			CESTA
Zagrebačke		6.223.000,00
Krapinsko-zagorske	3.759.000,00
Sisačko-moslavačke	11.751.000,00
Karlovačke		8.492.000,00
Varaždinske		2.772.000,00
Koprivničko-križevačke	5.195.000,00
Bjelovarsko-bilogorske	7.064.000,00
Primorsko-goranske	2.807.000,00
Ličko-se-njske		12.345.000,00
Virovitičko-podravske	5.589.000,00
Požeško-slavonske	3.706.000,00
Brodsko-posavske 	2.669.000,00
Zadarske		4.317.000,00
Osječko-bara-njske	4.751.000,00
Šibensko-kninske	5.470.000,00
Vukovarsko-srijemske	3.806.000,00
Splitsko-dalmatinske	2.543.000,00
Istarske		3.312.000,00
Dubrovačko-neretvanske	1.661.000,00
Međimurske		1.768.000,00
SVE UKUPNO		100.000.000,00

```

II.

Županijske uprave za ceste dužne su Ministarstvu pomorstva, prometa
i veza, do 30. lipnja 2000. godine dostaviti izvješće o utrošku sredstava
po privremenom financiranju, mjesečna izvješća o utrošku sredstava iz točke
I. ove Odluke dužne su dostavljati do 15. u mjesecu za protekli mjesec,
a godišnje izvješće o utrošku sredstava iz točke I. ove Odluke dužne su
dostaviti do 15. siječnja 2001. godine.

III.

Nadzor nad namjenskom uporabom sredstava raspoređenih prema ovoj Odluci
provode Ministarstvo pomorstva, prometa i veza i Ministarstvo financija.

IV.

Ova Odluka stupa na snagu osmoga dana od dana objave u »Narodnim novinama.«

Klasa: 400-06/00-01/03
Urbroj: 5030116-00-2
Zagreb, 25. svibnja 2000.

Potpredsjednik,
zamjenik predsjednika
**dr. sc. Goran Granić,** v. r.

Odluka, NN 54/2000-1205
## Odluka o davanju suglasnosti na Odluku o dopuni Statuta Centra za regionalne aktivnosti programa prioritetnih akcija Mediteranskog akcionog plana u Splitu

### NN 54/2000 (31.5.2000.), Odluka o davanju suglasnosti na Odluku o dopuni Statuta Centra za regionalne aktivnosti programa prioritetnih akcija Mediteranskog akcionog plana u Splitu

# **VLADA REPUBLIKE HRVATSKE**

**1206**

Na temelju članka 30. stavka 2. Zakona o Vladi Republike Hrvatske (»Narodne
novine«, br. 101/98 i 15/2000), članka 54. Zakona o ustanovama (»Narodne
novine«, broj 76/93) i članka 13. Statuta Centra za regionalne aktivnosti
Programa prioritetnih akcija Mediteranskog akcionog plana u Splita, Vlada
Republike Hrvatske je na sjednici održanoj 25. svibnja 2000. godine, donijela

## **ODLUKU**

### **O DAVANJU SUGLASNOSTI NA ODLUKU O DOPUNI STATUTA CENTRA ZA REGIONALNE AKTIVNOSTI PROGRAMA PRIORITETNIH AKCIJA MEDITERANSKOG AKCIONOG PLANA U SPLITU**

I.

Daje se suglasnost na Odluku o dopuni Statuta Centra za regionalne aktivnosti
Programa prioritetnih akcija Mediteranskog akcionog plana u Splitu, koju
je donijelo Upravno vijeće Centra za regionalne aktivnosti Programa prioritetnih
akcija Mediteranskog akcionog plana na sjednici održanoj 30. studenoga
1999. godine.

II.

Ova Odluka stupa na snagu danom donošenja, a objavit će se u »Narodnim
novinama«.

Klasa: 351-02/00-02/05
Urbroj: 5030115-00-2
Zagreb, 25. svibnja 2000.

Potpredsjednik,
zamjenik predsjednika
**dr. sc. Goran Granić,** v. r.

Odluka, NN 54/2000-1206
## Rješenje o razrješenju pomoćnika ministra hrvatskih branitelja iz Domovinskog rata

### NN 54/2000 (31.5.2000.), Rješenje o razrješenju pomoćnika ministra hrvatskih branitelja iz Domovinskog rata

# **VLADA REPUBLIKE HRVATSKE**

**1207**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98 i 15/2000) i članka 42. stavka 2. Zakona o sustavu
državne uprave (»Narodne novine«, br. 75/93, 92/96, 48/99 i 15/2000), Vlada
Republike Hrvatske je na sjednici održanoj 25. svibnja 2000. godine donijela

## **RJEŠENJE**

### **O RAZRJEŠENJU POMOĆNIKA MINISTRA HRVATSKIH BRANITELJA IZ DOMOVINSKOG RATA**

Razrješuje se PERO KOVAČEVIĆ dužnosti pomoćnika ministra hrvatskih branitelja
iz Domovinskog rata.

Klasa: 080-02/00-02/189
Urbroj: 50304/2-00-01
Zagreb, 25. svibnja 2000.

Predsjednik
**Ivica Račan,** v. r.

Rješenje, NN 54/2000-1207
## Rješenje o razrješenju savjetnice predsjednika Vlade Republike Hrvatske

### NN 54/2000 (31.5.2000.), Rješenje o razrješenju savjetnice predsjednika Vlade Republike Hrvatske

# **VLADA REPUBLIKE HRVATSKE**

**1208**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98 i 15/2000) i članka 8. stavka 2. Uredbe o Stručnoj
službi Vlade Republike Hrvatske (»Narodne novine«, broj 52/90), Vlada Republike
Hrvatske je na sjednici održanoj 25. svibnja 2000. godine donijela

## **RJEŠENJE**

### **O RAZRJEŠENJU SAVJETNICE PREDSJEDNIKA VLADE REPUBLIKE HRVATSKE**

Razrješuje se DOLORES MIJATOVIĆ položaja savjetnice predsjednika Vlade
Republike Hrvatske, te joj prestaje radni odnos s danom 11. lipnja 2000.,
na osobni zahtjev.

Klasa: 080-02/00-02/188
Urbroj: 50304/2-00-01
Zagreb, 25. svibnja 2000.

Predsjednik
**Ivica Račan,** v. r.

Rješenje, NN 54/2000-1208
## Odluka o proglašenju Zakona o izmjenama i dopunama Zakona o posebnim porezima na osobne automobile, ostala motorna vozila, plovila i zrakoplove

### NN 55/2000 (1.6.2000.), Odluka o proglašenju Zakona o izmjenama i dopunama Zakona o posebnim porezima na osobne automobile, ostala motorna vozila, plovila i zrakoplove

# ZASTUPNIČKI DOM HRVATSKOGA DRŽAVNOG SABORA

**1213**

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O POSEBNIM POREZIMA NA OSOBNE AUTOMOBILE, OSTALA MOTORNA VOZILA, PLOVILA I ZRAKOPLOVE

Proglašavam Zakon o izmjenama i dopunama Zakona o posebnim
porezima na osobne automobile, ostala motorna vozila, plovila
i zrakoplove, koji je donio Zastupnički dom Hrvatskoga
državnog sabora na sjednici 26. svibnja 2000.

Broj: 01-081-00-1698/2
Zagreb, 29. svibnja 2000.

Predsjednik
Republike Hrvatske
**Stjepan Mesić,** v. r.

**ZAKON**

**O IZMJENAMA I DOPUNAMA ZAKONA O POSEBNIM POREZIMA NA
OSOBNE AUTOMOBILE, OSTALA MOTORNA VOZILA, PLOVILA I ZRAKOPLOVE**

Članak 1.

U Zakonu o posebnim porezima na osobne automobile, ostala motorna
vozila, plovila i zrakoplove (»Narodne novine«, br.
139/97. i 105/99.) u članku 3. stavku 1. točka 2.
briše se.

Dosadašnje točke 3., 4. i 5. postaju točke
2., 3. i 4.

Članak 2.

U članku 5. stavak 1. mijenja se i glasi:

»(1) Porezna osnovica posebnog poreza je:

1. prodajna cijena osobnog automobila i motocikla. Prodajna cijena,
u smislu ovoga Zakona, je cijena bez poreza na dodanu vrijednost,
a pri uvozu porezna osnovica je carinska osnovica uvećana
za iznos carine.

2. plovilo ovisno o dužini mjereno u metrima i zrakoplov
ovisno o broju sjedala.«

Članak 3.

U članku 6. stavku 1. točka 1. i 2. mijenja se i
glasi:

»(1) Posebni porez plaća se na:

```

1. osobne automobile i motocikle

__________________________________________________________________
Osnovica - prodajna cijena		Posebni porez
__________________________________________________________________
   preko            do
__________________________________________________________________
         0	 60.000,00	     0
 60.000,00	100.000,00	    0+5%	preko	 60.000,00
100.000,00	140.000,00	 2.000,00+10%	preko	100.000,00
140.000,00	180.000,00	 6.000,00+15%	preko	140.000,00
180.000,00	220.000,00	12.000,00+20%	preko	180.000,00
220.000,00	260.000,00	20.000,00+25%	preko	220.000,00
260.000,00	300.000,00	30.000,00+30%	preko	260.000,00
300.000,00			42.000,00+35%	preko	300.000,00

```

Dosadašnje točke 3. i 4. postaju točke 2. i
3., a podtočke 3.1. i 3.2. postaju podtočke 2.1.
i 2.2.

Članak 4.

Ovaj Zakon stupa na snagu danom objave u »Narodnim novinama«.

Klasa: 410-19/00-01/08
Zagreb, 26. svibnja 2000.

ZASTUPNIČKI DOM

HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**Zlatko Tomčić,** v. r.

Odluka, NN 55/2000-1213
## Odluka o proglašenju Zakona o izmjenama i dopunama Zakona o posebnom porezu na alkohol

### NN 55/2000 (1.6.2000.), Odluka o proglašenju Zakona o izmjenama i dopunama Zakona o posebnom porezu na alkohol

# ZASTUPNIČKI DOM HRVATSKOGA DRŽAVNOG SABORA

**1214**

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O POSEBNOM POREZU NA ALKOHOL

Proglašavam Zakon o izmjenama i dopunama Zakona o posebnom
porezu na alkohol, koji je donio Zastupnički dom Hrvatskoga
državnog sabora na sjednici 26. svibnja 2000.

Broj: 01-081-00-1699/2
Zagreb, 29. svibnja 2000.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O POSEBNOM POREZU NA ALKOHOL

Članak 1.

U Zakonu o posebnom porezu na alkohol (»Narodne novine«,
br. 51/94. i 141/98.) u članku 9. stavku 1. točki
1. riječi: »u iznosu od 40,00 kuna« zamjenjuju
se riječima: »u iznosu od 80,00 kuna«.

Članak 2.

Iza članka 27. dodaje se članak 27a. koji glasi:

»Članak 27a.

(1) Novčanom kaznom od 40.000,00 do 2,000.000,00 kuna za
prekršaj će se kazniti pravna i fizička osoba
iz članka 3. ovoga Zakona:

1. ako ne popiše zalihe na dan stupanja na snagu ovoga Zakona,
ne obračuna i ne uplati razliku poreza u ostavljenom roku
na propisani račun, te ako ne dostavi izvješće
nadležnoj ispostavi Porezne uprave u roku propisanom ovim
Zakonom (članak 3.),

2. ako alkohol ili alkoholna pića stavlja u prometu suprotno
odredbama članka 17. i 17a. Zakona o posebnom porezu na
alkohol.

(2) Novčanom kaznom u iznosu od 1.000,00 do 200.000,00
kuna za prekršaj iz stavka 1. točke 1. i 2. ovog članka
kaznit će se i odgovorna osoba.«

Članak 3.

Iza članka 31. dodaje se članak 31a. koji glasi:

»Članak 31a.

Pravne i fizičke osobe koje nisu obveznici posebnog poreza
na alkohol u smislu članka 5. Zakona o posebnom porezu
na alkohol, a prodaju alkohol i alkoholna pića, koji se
oporezuju posebnim porezom na alkohol, obvezne su popisati zalihe
alkohola i alkoholnih pića na dan stupanja na snagu ovoga
Zakona i o tome sastaviti zapisnik po vrstama i količinama,
obračunati razliku posebnog poreza na utvrđene zalihe,
te ga uplatiti u roku od 30 dana od dana popisa na propisane račune.
Izvješće o obavljenom popisu zaliha alkohola i alkoholnih
pića, treba dostaviti nadležnoj ispostavi Porezne uprave
prema sjedištu pravne ili fizičke osobe i to najkasnije
u roku od 8 dana od dana obavljenog popisa.«

Članak 4.

Ovaj Zakon stupa na snagu danom objave u »Narodnim novinama«.

Klasa: 410-19/00-01/04
Zagreb, 26. svibnja 2000.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**Zlatko Tomčić,** v. r.

Odluka, NN 55/2000-1214
## Odluka o proglašenju Zakona o izmjenama i dopunama Zakona o posebnom porezu na pivo

### NN 55/2000 (1.6.2000.), Odluka o proglašenju Zakona o izmjenama i dopunama Zakona o posebnom porezu na pivo

# ZASTUPNIČKI DOM HRVATSKOGA DRŽAVNOG SABORA

**1215**

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O POSEBNOM POREZU NA PIVO

Proglašavam Zakon o izmjenama i dopunama Zakona o posebnom
porezu na pivo, koji je donio Zastupnički dom Hrvatskoga
državnog sabora na sjednici 26. svibnja 2000.

Broj: 01-081-00-1700/2
Zagreb, 29. svibnja 2000.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O POSEBNOM POREZU NA PIVO

Članak 1.

U Zakonu o posebnom porezu na pivo (»Narodne novine«,
br. 51/94. i 139/97.) u članku 6. točki 1. riječi:
»u iznosu od 80,00 kuna« zamjenjuju se riječima:
»u iznosu od 120,00 kuna«.

U točki 2. riječi: »u iznosu od 40,00 kuna«
zamjenjuju se riječima: »u iznosu od 60,00 kuna«.

Članak 2.

Iza članka 17. dodaje se članak 17a. koji glasi:

»Članak 17a.

(1) Novčanom kaznom od 20.000,00 do 400.000,00 kuna za
prekršaj će se kazniti pravna i fizička osoba
iz članka 3. ovoga Zakona, ako ne popiše zalihe na
dan stupanja na snagu ovoga Zakona, ne obračuna i ne uplati
razliku poreza u ostavljenom roku na propisani račun, te
ako ne dostavi izvješće nadležnoj ispostavi Porezne
uprave u roku propisanom ovim Zakonom (članak 3.),

2. Novčanom kaznom od 2.000,00 do 40.000,00 kuna za prekršaj
iz stavka 1. ovoga članka kaznit će se i odgovorna
osoba.«

Članak 3.

Iza članka 19. dodaje se članak 19a. koji glasi:

»Članak 19a.

Pravne i fizičke osobe koje nisu obveznici posebnog poreza
na pivo u smislu članka 4. Zakona o posebnom porezu na
pivo, a prodaju pivo koje se oporezuje posebnim porezom na pivo,
obvezne su popisati zalihe piva na dan stupanja na snagu ovoga
Zakona i o tome sastaviti zapisnik po vrstama i količinama,
obračunati razliku (povećanje) posebnog poreza na
utvrđene zalihe, te ga uplatiti u roku od 30 dana od dana
popisa na propisane račune. Izvješće o obavljenom
popisu zaliha piva treba dostaviti nadležnoj ispostavi Porezne
uprave prema sjedištu pravne ili fizičke osobe u roku
od 8 dana od dana obavljenog popisa.«

Članak 4.

Ovaj Zakon stupa na snagu danom objave u »Narodnim novinama«.

Klasa: 410-19/00-01/05
Zagreb, 26. svibnja 2000.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**Zlatko Tomčić,** v. r.

Odluka, NN 55/2000-1215
## Odluka o proglašenju Zakona o izmjenama i dopunama Zakona o posebnom porezu na kavu

### NN 55/2000 (1.6.2000.), Odluka o proglašenju Zakona o izmjenama i dopunama Zakona o posebnom porezu na kavu

# ZASTUPNIČKI DOM HRVATSKOGA DRŽAVNOG SABORA

**1216**

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O POSEBNOM POREZU NA KAVU

Proglašavam Zakon o izmjenama i dopunama Zakona o posebnom
porezu na kavu, koji je donio Zastupnički dom Hrvatskoga
državnog sabora na sjednici 26. svibnja 2000.

Broj: 01-081-00-1701/2
Zagreb, 29. svibnja 2000.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O POSEBNOM POREZU NA KAVU

Članak 1.

U Zakonu o posebnom porezu na kavu (»Narodne novine«,
br. 139/97.) članak 6. mijenja se i glasi:

»Posebni porez na kavu plaća se za jedan kilogram neto
težine kave i to:

```

1. kava nepržena s kofeinom i bez kofeina  	 5,00 kuna

2. kava pržena s kofeinom i bez kofeina 	12,00 kuna

3. kavine ljuske i opne 			15,00 kuna

4. zamjene kave koje sadrže kavu, ekstrakti,

esencije, koncentrati kave i preparati na

bazi tih ekstrakata, esencija ili koncentrata

na bazi kave 					20,00 kuna.«
```

Članak 2.

Iza članka 13. dodaje se članak 13a. koji glasi:

»Članak 13a.

(1) Novčanom kaznom od 10.000,00 do 400.000,00 kuna kaznit
će se za prekršaj pravna i fizička osoba iz
članka 4. ovoga Zakona, ako ne popiše zalihe na dan
stupanja na snagu ovoga Zakona, ne obračuna i ne uplati
razliku poreza u ostavljenom roku, odnosno na propisani račun,
te ako se dostavi izvješće nadležnoj ispostavi
Porezne uprave u roku propisanom ovim Zakonom (članak 3.).

(2) Novčanom kaznom od 1.000,00 do 40.000,00 kuna za prekršaj
iz stavka 1. ovoga članka kaznit će se i odgovorna
osoba.«

Članak 3.

Iza poglavlja IX. PRIJELAZNE ODREDBE dodaje se članak 13b.
koji glasi:

»Članak 13b.

Pravne i fizičke osobe koje nisu obveznici posebnog poreza
na kavu u smislu članka 4. Zakona o posebnom porezu na
kavu a prodaju kavu, koja se oporezuje posebnim porezom na kavu,
obvezne su popisati zalihe kave na dan stupanja na snagu ovoga
Zakona i o tome sastaviti zapisnik po vrstama i količinama,
obračunati razliku (povećanje) posebnog poreza na
utvrđene zalihe, te ga uplatiti u roku od 30 dana od dana
popisa na propisane račune. Izvješće o obavljenom
popisu zaliha kave treba dostaviti nadležnoj ispostavi Porezne
uprave prema sjedištu pravne ili fizičke osobe, u
roku od 8 dana od dana obavljenog popisa.«

Članak 4.

Ovaj Zakon stupa na snagu danom objave u »Narodnim novinama«.

Klasa: 410-19/00-01/07
Zagreb, 26. svibnja 2000.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**Zlatko Tomčić,** v. r.

Odluka, NN 55/2000-1216
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o proglašenju Zakona o izmjeni Zakona o posebnom porezu na duhanske proizvode

### NN 55/2000 (1.6.2000.), Odluka o proglašenju Zakona o izmjeni Zakona o posebnom porezu na duhanske proizvode

# ZASTUPNIČKI DOM HRVATSKOGA DRŽAVNOG SABORA

**1217**

Na temelju članka 89. Ustava Republike Hrvatske donosim

## ODLUKU

### O PROGLAŠENJU ZAKONA O IZMJENI ZAKONA O POSEBNOM POREZU NA DUHANSKE PROIZVODE

Proglašavam Zakon o izmjeni Zakona o posebnom porezu na duhanske
proizvode, koji je donio Zastupnički dom Hrvatskoga državnog
sabora na sjednici 26. svibnja 2000.

Broj: 01-081-00-1702/2
Zagreb, 29. svibnja 2000.

Predsjednik
Republike Hrvatske **Stjepan Mesić,** v. r.

## ZAKON

### O IZMJENI ZAKONA O POSEBNOM POREZU NA DUHANSKE PROIZVODE

Članak 1.

U Zakonu o posebnom porezu na duhanske proizvode (»Narodne
novine«, br. 51/94., 56/95., 67/99. i 105/99.) u članku
9. stavku 1. točki 1. brojka: »4,50« zamjenjuje
se brojkom: »5,00«.

U točki 2. brojka: »4,90« zamjenjuje se brojkom:
»5,40«.

U točki 3. brojka »8,10« zamjenjuje se brojkom
»8,90«.

Članak 2.

Ovaj Zakon stupa na snagu danom objave u »Narodnim novinama«,
a primjenjuje se od 1. srpnja 2000.

Klasa: 410-19/00-01/09
Zagreb, 26. svibnja 2000.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**Zlatko Tomčić,** v. r.

Zakon, NN 55/2000-1217
## Odluka o proglašenju Zakona o izmjenama i dopuni Zakona o ograničavanju uporabe duhanskih proizvoda

### NN 55/2000 (1.6.2000.), Odluka o proglašenju Zakona o izmjenama i dopuni Zakona o ograničavanju uporabe duhanskih proizvoda

# ZASTUPNIČKI DOM HRVATSKOGA DRŽAVNOG SABORA

**1218**

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNI ZAKONA O OGRANIČAVANJU UPORABE DUHANSKIH PROIZVODA

Proglašavam Zakon o izmjenama i dopuni Zakona o ograničavanju
uporabe duhanskih proizvoda, koji je donio Zastupnički
dom Hrvatskoga državnog sabora na sjednici 26. svibnja 2000.

Broj: 01-081-00-1703/2
Zagreb, 29. svibnja 2000.

Predsjednik
Republike Hrvatske **Stjepan Mesić,** v. r.

## ZAKON

### O IZMJENAMA I DOPUNI ZAKONA O OGRANIČAVANJU UPORABE DUHANSKIH PROIZVODA

Članak 1.

U Zakonu o ograničavanju uporabe duhanskih proizvoda (»Narodne
novine«, br. 128/99. i 14/00.) iza članka 8. dodaje
se članak 8a. koji glasi:

»Članak 8a.

Zabranjuje se prodaja duhanskih proizvoda iz automatskih naprava
počevši od 1. siječnja 2001.«

Članak 2.

U članku 23. stavku 1. riječi: »inspektori
rada, tržišni inspektori, prosvjetni inspektori i turistički
inspektori« zamjenjuju se riječima: »prosvjetni
inspektori, inspektori rada i gospodarski inspektori Državnog
inspektorata«.

Stavak 4. mijenja se i glasi:

»Gospodarski inspektori Državnog inspektorata obavljaju
nadzor nad provođenjem članka 3., 4., 5., 6., 7., 8.,
8a., 13., 16., 17., 18. i 19. ovoga Zakona.«

Stavak 5. briše se.

Dosadašnji stavak 6. postaje stavak 5.

Članak 3.

U članku 25. stavku 1. točka 5. mijenja se i glasi:

»5. prodaje duhanske proizvode osobama mlađim od 18 godina
ili prodaje cigarete putem automata (članak 7. i 8a.).«

U točki 6. riječi: »stavak 2.« brišu
se.

Članak 4.

Ovaj Zakon stupa na snagu osmoga dana od dana objave u »Narodnim
novinama«.

Klasa: 310-29/00-01/01
Zagreb, 26. svibnja 2000.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**Zlatko Tomčić,** v. r.

Odluka, NN 55/2000-1218
## Odluka o proglašenju Zakona o izmjeni Zakona o izvršavanju kazne zatvora

### NN 55/2000 (1.6.2000.), Odluka o proglašenju Zakona o izmjeni Zakona o izvršavanju kazne zatvora

# ZASTUPNIČKI DOM HRVATSKOGA DRŽAVNOG SABORA

**1219**

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENI ZAKONA O IZVRŠAVANJU KAZNE ZATVORA

Proglašavam Zakon o izmjeni Zakona o izvršavanju kazne
zatvora, koji je donio Zastupnički dom Hrvatskoga državnog
sabora na sjednici 26. svibnja 2000.

Broj: 01-081-00-1704/2
Zagreb, 29. svibnja 2000.

Predsjednik
Republike Hrvatske **Stjepan Mesić,** v. r.

## ZAKON

### O IZMJENI ZAKONA O IZVRŠAVANJU KAZNE ZATVORA

Članak 1.

U Zakonu o izvršavanju kazne zatvora (»Narodne novine«,
br. 128/99.) u članku 185. riječi: »šest
mjeseci od dana objave u »Narodnim novinama« zamjenjuju
se riječima: »1. svibnja 2001.«

Članak 2.

Ovaj Zakon stupa na snagu danom objave u »Narodnim novinama«.

Klasa: 730-04/00-01/01
Zagreb, 26. svibnja 2000.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**Zlatko Tomčić,** v. r.

Odluka, NN 55/2000-1219
## Odluka o korištenju zrakoplova u vlasništvu Republike Hrvatske, tipa Challenger CL-604, reg. oznake 9A-CRO

### NN 55/2000 (1.6.2000.), Odluka o korištenju zrakoplova u vlasništvu Republike Hrvatske, tipa Challenger CL-604, reg. oznake 9A-CRO

# VLADA REPUBLIKE HRVATSKE

**1220**

Na temelju članka 10. stavka 1. Zakona o Vladi Republike
Hrvatske (»Narodne novine«, br. 101/98 i 15/2000), Vlada
Republike Hrvatske je na sjednici održanoj 29. svibnja 2000.
godine donijela sljedeću

## ODLUKU

### O KORIŠTENJU ZRAKOPLOVA U VLASNIŠTVU REPUBLIKE HRVATSKE, TIPA CHALLENGER CL-604, REG. OZNAKE 9A-CRO

I.

Vlada Repubilke Hrvatske, kao nositelj vlasničke ovlasti
u ime Republike Hrvatske, utvrđuje da će se zrakoplov
u vlasništvu Republike Hrvatske, tipa Challenger CL-604,
reg. oznake 9A-CRO, proizveden 1996. godine, koristiti za službene
potrebe Predsjednika Republike Hrvatske, Hrvatskoga državnog
sabora i Vlade Repubilke Hrvatske.

Zrakoplov će se koristiti na temelju kriterija koje će
Vlada Republike Hrvatske utvrditi posebnim aktom.

II.

U vremenu kada se neće koristiti u svrhe utvrđene točkom
I. ove Odluke, predmetni zrakoplov će se koristiti u komercijalne
svrhe, na temelju kriterija koje će Vlada Republike Hrvatske
utvrditi posebnim aktom, na prijedlog Ministarstva pomorstva,
prometa i veza.

III.

Ova Odluka stupa na snagu danom donošenja, a objavit će
se »Narodnim novinama«.

Klasa: 343-01/00-01/01
Urbroj: 5030109-00-5
Vukovar, 29. svibnja 2000.

Predsjednik
**Ivica Račan,** v. r.

Odluka, NN 55/2000-1220
## Odluka o prodaji zrakoplova u vlasništvu Republike Hrvatske, tipa Challenger CL-601, reg. oznake 9A-CRT

### NN 55/2000 (1.6.2000.), Odluka o prodaji zrakoplova u vlasništvu Republike Hrvatske, tipa Challenger CL-601, reg. oznake 9A-CRT

# VLADA REPUBLIKE HRVATSKE

**1221**

Na temelju članka 10. stavka 1. Zakona o Vladi Republike
Hrvatske (»Narodne novine«, br. 101/98 i 15/2000), Vlada
Republike Hrvatske je na sjednici održanoj 29. svibnja 2000.
godine donijela sljedeću

## ODLUKU

### O PRODAJI ZRAKOPLOVA U VLASNIŠTVU REPUBLIKE HRVATSKE, TIPA CHALLENGER CL-601, REG, OZNAKE 9A-CRT

I.

Vlada Republike Hrvatske, kao nositelj vlasničke ovlasti
u ime Republike Hrvatske prodaje zrakoplov u vlasništvu Republike
Hrvatske, tipa Challenger CL-601, reg. oznake 9A-CRT, proizveden
1990. godine.

II.

Prodaja zrakoplova iz točke I. ove Odluke izvršit
će se putem javnog natječaja koji će raspisati
Vlada Republike Hrvatske, s tim da postignuta cijena na natječaju
ne može biti ispod tržišne cijene predmetnog zrakoplova.

Sredstva ostvarena prodajom zrakoplova iz točke I. ove
Odluke prihod su državnog proračuna, a koristit će
se za obnovu Grada Vukovara, na temelju posebnih projekata.

III.

Ova Odluka stupa na snagu danom donošenja, a objavit će
se u »Narodnim novinama«.

Klasa: 343-01/00-01/01
Urbroj: 5030109-00-3
Vukovar, 29. svibnja 2000.

Predsjednik
**Ivica Račan,** v. r.

Odluka, NN 55/2000-1221
## Objava Popisa upisanih laboratorija za kontrolu kakvoće poljoprivrednog sjemena

### NN 55/2000 (1.6.2000.), Objava Popisa upisanih laboratorija za kontrolu kakvoće poljoprivrednog sjemena

# MINISTARSTVO POLJOPRIVREDE I ŠUMARSTVA

**1225**

## OBJAVA

Temeljem članka 6. Zakona o sjemenu, sadnom materijalu
i priznavanju sorti poljoprivrednog bilja (»Narodne novine«,
br. 131/97.) Ministarstvo poljoprivrede i šumarstva objavljuje

### POPIS UPISANIH LABORATORIJA

za kontrolu kakvoće poljoprivrednog sjemena

1. ĐAKOVŠTINA, prehrambena industrija i promet žitarica
d.d. Đakovo

2. AGRARIACOOP d.d. u stečaju Vukomerička bb, Velika
Gorica

3. KUTJEVAČKI PODRUM d.d. za proizvodnju i trgovinu prehrambenih
proizvoda, Zdenka Turkovića 1, Kutjevo

4. BC INSTITUT ZA OPLEMENJIVANJE I PROIZVODNJU BILJA d.d. Zagreb,
Marulićev trg 5/I, Zagreb

5. KLASJE d.d. prehrambena industrija i sjemenarstvo, 33520 Slatina,
Vladimira Nazora 65-69

6. IPK LJETINA d.o.o. za sjemenarsvo Osijek, Zapadno predgrađe
18

7. SJEME SLAVONIJA d.d. Vinkovci, Hrvatskih žrtava 1

8. JOST SJEME-ISTRAŽIVANJA d.o.o. Stjepana Radića 21,
Križevci, upisuje se u Upisnik laboratorija za kontrolu kakvoće
poljoprivrednog sjemena s pravom utvrđivanja kakvoće
sjemenskog krumpira i lučice crvenog luka.

9. POLJOPRIVREDA SUHOPOLJE d.d. Suhopolje, V. Nazora 5

10. POLJOPRIVREDNI INSTITUT OSIJEK Južno predgrađe 17,
Osijek

11. PODRAVSKO GOSPODARSTVO poljoprivreda i trgovina d.o.o. Koprivnica

12. PODRAVKA d.d. istraživanja i razvoj poljoprivrede, Ante
Starčevića 32, Koprivnica

13. DUHANSKI INSTITUT ZAGREB dioničko društvo, Planinska
1, Zagreb

14. ZAVOD ZA KRUMPIR STARA SUŠICA d.d. Ravna Gora, Ravna
Gora, Stara Sušica 71

15. EUROINSPEKT-OSIJEK d.o.o. za kontrolu kvalitete i kvantiteta
robe i inženjering, Osijek, O. Keršovanija 6

16. POLJOPRIVREDNO PREHRAMBENI KOMBINAT NOVA GRADIŠKA d.d.
u stečaju Frankopanska 41, Nova Gradiška

17. BELJE d.d. Darda

18. AGRONOMSKI FAKULTET SVEUČILIŠTA U ZAGREBU, Zavod
za fitopatologiju, Svetošimunska cesta 25, Zagreb

19. VISOKO GOSPODARSKO UČILIŠTE U KRIŽEVCIMA,
Milisava Demerca 1, Križevci

20. INSTITUT ZA ŠEĆERNU REPU d.d. Osijek, Divaltova
320. P.O. Box 112

21. ZAVOD ZA SJEMENARSTVO I RASADNIČARSTVO, Vinkovačka
cesta 63, Osijek

Klasa: 011-02/00-01/55
Urbroj: 525-1-00-1
Zagreb, 24. svibnja 2000.

Ministar
**mr. sc. Božidar Pankretić,** v. r.

Ostalo, NN 55/2000-1225
## Odluka o imenovanju tri člana i njihovih zamjenika u Nadzorni odbor Hrvatske banke za obnovu i razvitak iz redova zastupnika

### NN 56/2000 (6.6.2000.), Odluka o imenovanju tri člana i njihovih zamjenika u Nadzorni odbor Hrvatske banke za obnovu i razvitak iz redova zastupnika

# ZASTUPNIČKI DOM HRVATSKOGA DRŽAVNOG SABORA

**1226**

Na temelju članka 80. Ustava Republike Hrvatske i članka
8. stavka 3. Zakona o Hrvatskoj banci za obnovu i razvitak (»Narodne
novine«, br. 33/92., 76/93., 108/95. i 8/96.), Zastupnički
dom Hrvatskoga državnog sabora na sjednici 26. svibnja 2000.,
donio je

## ODLUKU

### O IMENOVANJU TRI ČLANA I NJIHOVIH ZAMJENIKA U NADZORNI ODBOR HRVATSKE BANKE ZA OBNOVU I RAZVITAK IZ REDOVA ZASTUPNIKA

U Nadzorni odbor Hrvatske banke za obnovu i razvitak, iz reda
zastupnika imenuju se

za članove:

ANTE GRABOVAC,

dr. sc. ĐURO NJAVRO,

dr. sc. ZVONIMIR SABATI,

za zamjenike članova:

VALTER DRANDIĆ,

dr. sc. MATE GRANIĆ,

dr. sc. BORIS KANDARE.

Klasa: 021-13/00-06/04
Zagreb, 26. svibnja 2000.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**Zlatko Tomčić,** v. r.

Ostalo, NN 56/2000-1226
## Odluka o imenovanju članova Savjeta za robne zalihe

### NN 56/2000 (6.6.2000.), Odluka o imenovanju članova Savjeta za robne zalihe

# ZASTUPNIČKI DOM HRVATSKOGA DRŽAVNOG SABORA

**1227**

Na temelju članka 80. Ustava Republike Hrvatske i članka
8. stavka 2. Zakona o državnim robnim zalihama (»Narodne
novine«, br. 68/98.), Zastupnički dom Hrvatskoga državnog
sabora na sjednici 26. svibnja 2000., donio je

## ODLUKU

### O IMENOVANJU ČLANOVA SAVJETA ZA ROBNE ZALIHE

U Savjet za robne zalihe imenuju se

iz redova zastupnika Hrvatskoga državnog sabora:

MARKO BARIČEVIĆ,

ZORKO VIDIČEK,

STJEPAN ŽIVKOVIĆ,

iz redova uglednih gospodarstvenih stručnjaka:

prof. dr. sc. MILOVAN JOVANOVIĆ, profesor na Pravnom fakultetu
Sveučilišta u Rijeci,

dr. sc. IVO KRPINA.

Klasa: 021-13/00-06/01
Zagreb, 26. svibnja 2000.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**Zlatko Tomčić,** v. r.

Odluka, NN 56/2000-1227
## Odluka o imenovanju članova Nadzornog odbora Hrvatskog fonda za privatizaciju

### NN 56/2000 (6.6.2000.), Odluka o imenovanju članova Nadzornog odbora Hrvatskog fonda za privatizaciju

# ZASTUPNIČKI DOM HRVATSKOGA DRŽAVNOG SABORA

**1228**

Na temelju članka 80. Ustava Republike Hrvatske i članka
8. stavka 2. Zakona o Hrvatskom fondu za privatizaciju (»Narodne
novine«, br. 84/92., 70/93., 76/93., 19/94., 52/94. i 87/96.),
Zastupnički dom Hrvatskoga državnog sabora na sjednici
26. svibnja 2000., donio je

## ODLUKU

### O IMENOVANJU ČLANOVA NADZORNOG ODBORA HRVATSKOG FONDA ZA PRIVATIZACIJU

I.

U Nadzorni odbor Hrvatskoga fonda za privatizaciju imenuju se

iz reda zastupnika:

MARIO KOVAČ,

LUKA ROIĆ,

IVAN ŠUKER,

TONČI ŽUVELA,

iz reda uglednih financijskih stručnjaka:

MILIVOJ BROZINA, dipl. oec., župan Primorsko-goranske županije,

VESNA ŽELJEŽNJAK.

II.

Član Nadzornog odbora Hrvatskog fonda za privatizaciju
po položaju je:

DRAGICA ZGREBEC, predsjednica Odbora za gospodarstvo, razvoj i
obnovu Zastupničkog doma Hrvatskoga državnog sabora,

JADRANKO MIJALIĆ, predsjednik Odbora za financije i državni
proračun Zastupničkog doma Hrvatskoga državnog
sabora,

VALTER DRANDIĆ, predsjednik Odbora za turizam Zastupničkog
doma Hrvatskoga državnog sabora.

III.

Danom donošenja ove Odluke prestaje mandat članovima
Nadzornog odbora imenovanim Odlukom o imenovanju Nadzornog odbora
Hrvatskoga fonda za privatizaciju (»Narodne novine«,
br. 110/96.)

Klasa: 021-13/00-06/14
Zagreb, 26. svibnja 2000.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**Zlatko Tomčić,** v. r.

Odluka, NN 56/2000-1228
## Odluka o razrješenju prof. dr. sc. Deše Mlikotin Tomić dužnosti ravnateljice Agencije za zaštitu tržišnog natjecanja

### NN 56/2000 (6.6.2000.), Odluka o razrješenju prof. dr. sc. Deše Mlikotin Tomić dužnosti ravnateljice Agencije za zaštitu tržišnog natjecanja

# ZASTUPNIČKI DOM HRVATSKOGA DRŽAVNOG SABORA

**1229**

Na temelju članka 80. Ustava Republike Hrvatske i članka
29. stavka 1. Zakona o zaštiti tržišnog natjecanja
(»Narodne novine«, br. 48/95., 52/97. i 89/98.), Zastupnički
dom Hrvatskoga državnog sabora na sjednici 26. svibnja 2000.,
donio je

## ODLUKU

### O RAZRJEŠENJU RAVNATELJA AGENCIJE ZA ZAŠTITU TRŽIŠNOG NATJECANJA

Razrješuje se dužnosti ravnatelja Agencije za zaštitu
tržišnog natjecanja prof. dr. sc. DEŠA MLIKOTIN
TOMIĆ.

Klasa: 021-13/00-07/17
Zagreb, 26. svibnja 2000.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**Zlatko Tomčić,** v. r.

Odluka, NN 56/2000-1229
## Odluka o imenovanju mr. sc. Hrvoja Momčinovića ravnateljem Agencije za zaštitu tržišnog natjecanja

### NN 56/2000 (6.6.2000.), Odluka o imenovanju mr. sc. Hrvoja Momčinovića ravnateljem Agencije za zaštitu tržišnog natjecanja

# ZASTUPNIČKI DOM HRVATSKOGA DRŽAVNOG SABORA

**1230**

Na temelju članka 80. Ustava Republike Hrvatske i članka
29. stavka 1. Zakona o zaštiti tržišnog natjecanja
(»Narodne novine«, br. 48/95., 52/97. i 89/98.), Zastupnički
dom Hrvatskoga državnog sabora na sjednici 1. lipnja 2000.,
donio je

## ODLUKU

### O IMENOVANJU RAVNATELJA AGENCIJE ZA ZAŠTITU TRŽIŠNOG NATJECANJA

Za ravnatelja Agencije za zaštitu tržišnog natjecanja
imenuje se mr. sc. HRVOJE MOMČINOVIĆ s početkom
obnašanja dužnosti od 1. lipnja 2000. godine.

Klasa: 021-13/00-07/18
Zagreb, 1. lipnja 2000.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**Zlatko Tomčić,** v. r.

Odluka, NN 56/2000-1230
## Odluka o imenovanju članova Vijeća Hrvatske izvještajne novinske agencije "HINA"

### NN 56/2000 (6.6.2000.), Odluka o imenovanju članova Vijeća Hrvatske izvještajne novinske agencije "HINA"

# ZASTUPNIČKI DOM HRVATSKOGA DRŽAVNOG SABORA

**1231**

Na temelju članka 80. Ustava Republike Hrvatske i članka
7. stavka 1. Zakona o Hrvatskoj izvještajnoj novinskoj agenciji
»HINA« (»Narodne novine«, br. 31/90.), Zastupnički
dom Hrvatskoga državnog sabora na sjednici 1. lipnja 2000.,
donio je

## ODLUKU

### O IMENOVANJU ČLANOVA VIJEĆA HRVATSKE IZVJEŠTAJNE NOVINSKE AGENCIJE »HINA«

Za članove Vijeća Hrvatske izvještajne novinske
agencije »HINA« imenuju se

dr. sc. BORISLAV GRALJUK,

ŽELIMIR JANJIĆ,

dr. sc. ZLATKO KRAMARIĆ,

LJUBICA LALIĆ,

DORICA NIKOLIĆ,

VESNA PODLIPEC,

NENAD STAZIĆ,

mr. sc. NEVIO ŠETIĆ,

VESNA ŠKARE-OŽBOLT

dr. sc. TONČI TADIĆ.

Klasa: 021-13/00-06/13
Zagreb, 1. lipnja 2000.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**Zlatko Tomčić,** v. r.

Odluka, NN 56/2000-1231
## Odluka o razrješenju i izboru člana Odbora za ratne veterane Zastupničkog doma Hrvatskoga državnog sabora

### NN 56/2000 (6.6.2000.), Odluka o razrješenju i izboru člana Odbora za ratne veterane Zastupničkog doma Hrvatskoga državnog sabora

# ZASTUPNIČKI DOM HRVATSKOGA DRŽAVNOG SABORA

**1232**

Na temelju članka 80. Ustava Republike Hrvatske i članka
83. Poslovnika Zastupničkog doma Hrvatskoga državnog
sabora, Zastupnički dom Hrvatskoga državnog sabora
na sjednici 26. svibnja 2000., donio je

## ODLUKU

### O RAZRJEŠENJU I IZBORU ČLANA ODBORA ZA RATNE VETERANE ZASTUPNIČKOG DOMA HRVATSKOGA DRŽAVNOG SABORA

I.

Razrješuje se člana Odbora za ratne veterane Zastupničkog
doma Hrvatskoga državnog sabora ŽELJKO LEDINSKI.

II.

Za člana Odbora za ratne veterane Zastupničkog doma
Hrvatskoga državnog sabora bira se MIROSLAV FURDEK.

Klasa: 021-13/00-03/46
Zagreb, 26. svibnja 2000.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**Zlatko Tomčić,** v. r.

Ostalo, NN 56/2000-1232
## Odluka o izboru člana Odbora za izbor, imenovanja i upravne poslove Zastupničkog doma Hrvatskoga državnog sabora

### NN 56/2000 (6.6.2000.), Odluka o izboru člana Odbora za izbor, imenovanja i upravne poslove Zastupničkog doma Hrvatskoga državnog sabora

# ZASTUPNIČKI DOM HRVATSKOGA DRŽAVNOG SABORA

**1233**

Na temelju članka 80. Ustava Republike Hrvatske i članka
93. Poslovnika Zastupničkog doma Hrvatskoga državnog
sabora, Zastupnički dom Hrvatskoga državnog sabora
na sjednici 26. svibnja 2000., donio je

## ODLUKU

### O IZBORU ČLANA ODBORA ZA IZBOR, IMENOVANJA I UPRAVE POSLOVE ZASTUPNIČKOG DOMA HRVATSKOGA DRŽAVNOG SABORA

Za člana Odbora za izbor, imenovanja i upravne poslove
Zastupničkog doma Hrvatskoga državnog sabora bira
se STJEPAN DEHIN.

Klasa: 021-13/00-03/42
Zagreb, 26. svibnja 2000.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**Zl atko Tomčić,** v. r.

Odluka, NN 56/2000-1233
## Uredba o određivanju granice pomorskog dobra na dijelu k.o. Veprinac

### NN 56/2000 (6.6.2000.), Uredba o određivanju granice pomorskog dobra na dijelu k.o. Veprinac

# VLADA REPUBLIKE HRVATSKE

**1235**

Na temelju članka 50. stavka 6. Pomorskog zakonika (»Narodne
novine«, br. 17/94, 74/94 i 43/96), Vlada Republike Hrvatske
je na sjednici održanoj 1. lipnja 2000. godine, donijela

## UREDBU

### O ODREĐIVANJU GRANICE POMORSKOG DOBRA NA DIJELU k. o. VEPRINAC

Članak 1.

Ovom Uredbom određuje se granica pomorskog dobra na dijelu
k. o. Veprinac, predio Punta Kolova.

Članak 2.

Granica pomorskog dobra iz članka 1. ove Uredbe započinje
na morskoj obali u točki 1, koju čini presjek linije
morske obale i produžetka pravca južne međe k. č.
1033/39. Granica od točke 1 nastavlja prema zapadu produžetkom
pravca južne međe k. č. 1033/39, sjekući
šetnicu uz more do točke 2. odnosno do kopnenog ruba
šetnice uz more. U točki 2 granica se lomi prema sjeveru
i ide kopnenim rubom šetnice uz more do točke 3, gdje
kopneni rub šetnice uz more siječe produžetak
pravca sjeverne međe k. č. 1033/63. Granica se u točki
3 lomi pod pravim kutom i nastavlja prema istoku produžetkom
pravca sjeverne međe 1033/63, sjekući šetnicu uz
more, te dalje u istom pravcu do morske obale gdje izbija u točki
4, i gdje granica završava, a sve kako je nacrtano i označeno
u grafičkom prilogu, na kopiji katastarskog plana k. o.
Veprinac, broj lista plana 6, u mjerilu 1:1000 i na snimci stvarnog
stanja u mjerilu 1:1000.

Članak 3.

Grafički prilozi iz članka 2. ove Uredbe sastavni
su dio Uredbe i ne objavljuju se u »Narodnim novinama«.

Članak 4.

Na temelju ove Uredbe nadležna tijela izvršit će
potrebne radnje u svezi evidencije pomorskog dobra.

Članak 5.

Ova Uredba stupa na snagu osmog dana od dana objave u »Narodnim
novinama«.

Klasa: 934-01/00-02/25
Urbroj: 5030116-00-1
Zagreb, 1. lipnja 2000.

Potpredsjednik,
zamjenik predsjednika
**dr. sc. Goran Granić,** v. r.

Uredba, NN 56/2000-1235
## Uredba o određivanju granice pomorskog dobra na dijelu k.o. Novi

### NN 56/2000 (6.6.2000.), Uredba o određivanju granice pomorskog dobra na dijelu k.o. Novi

# VLADA REPUBLIKE HRVATSKE

**1236**

Na temelju članka 50. stavka 6. Pomorskog zakonika (»Narodne
novine«, br. 17/94, 74/94 i 43/96), Vlada Republike Hrvatske
je na sjednici održanoj 1. lipnja 2000. godine, donijela

## UREDBU

### O ODREĐIVANJU GRANICE POMORSKOG DOBRA NA DIJELU k. o. NOVI

Članak 1.

Ovom Uredbom određuje se granica pomorskog dobra na dijelu
k. o. Novi, za područje plaže ispred Hotela Lišanj.

Članak 2.

Granica pomorskog dobra iz članka 1. ove Uredbe započinje
na morskoj obali u točki 1, koju čine presjek pravca
morske obale i istočnog ruba betonskog platoa - sunčališta.
Od točke 1 granica produžava u pravcu sjevera, istočnim
rubom betonskog platoa - sunčališta, siječe
šetnicu i u točki 2 dolazi do njezinog kopnenog ruba.
U točki 2 granica se pod pravim kutom lomi i nastavlja
u pravcu zapada, prateći kopneni rub šetnice na cijelom
području plaže ispred Hotela Lišanj, sve do točke
3, odnosno mjesta gdje kopneni rub šetnice siječe
produžetak pravca međe između k. č. 3736 i
k. č. 3737/2. U točki 3 granica se pod pravim kutom
lomi i nastavlja u pravcu juga produžetkom pravca međe
između k. č. 3736 i k. č. 3737/2, pa nadalje
pravcem navedene međe, te zapadnim rubom betonskog platoa
- sunčališta, te u točki 4 izbija na morsku
obalu gdje i završava, a sve kako je nacrtano i označeno
u grafičkom prilogu, na kopiji katastarskog plana k. o.
Novi, broj lista plana 14 i 15, u mjerilu 1:1000.

Članak 3.

Grafički prilozi iz članka 2. ove Uredbe sastavni
su dio Uredbe i ne objavljuju se u »Narodnim novinama«.

Članak 4.

Na temelju ove Uredbe nadležna tijela izvršit će
potrebne radnje u svezi evidencije pomorskog dobra.

Članak 5.

Ova Uredba stupa na snagu osmog dana od dana objave u »Narodnim
novinama«.

Klasa: 934-01/00-02/26
Urbroj: 5030116-00-1
Zagreb, 1. lipnja 2000.

Potpredsjednik,
zamjenik predsjednika
**dr. sc. Goran Granić,** v. r.

Uredba, NN 56/2000-1236